יצחק אוורבוך-אורפז

יצחק אוורבוך-אורפז (15 באוקטובר 1921 – 14 באוגוסט 2015) היה סופר ישראלי, חתן פרס ישראל לספרות לשנת 2005.

ביוגרפיה
250px|ממוזער|שמאל|יצחק אוורבוך, מימין, עם אחיו, 1939

יצחק אוורבוך-אורפז נולד בזינקיב שבאוקראינה, אז חלק מברית המועצות. משפחתו נמלטה מחמת רדיפות לעיירה ליפקאני שבבסרביה, שם גר סבו. עקב מחלתו לא למד בבית ספר אלא באמצעות מורה פרטי. בגיל 17, ב-1938, עלה לארץ ישראל במסגרת עליית הנוער. למד במשך חצי שנה בכפר הנוער מאיר שפיה, והצטרף לגרעין הקיבוצי "יסעור" במושבה מגדיאל.
בסוף 1942, במהלך מלחמת העולם השנייה, הגיעו ידיעות על מותם של הוריו ואחותו במחנה לעבודות כפייה בטרנסניסטריה.
אוורבוך התגייס לצבא הבריטי ושירת במסגרת הבריגדה היהודית.
במלחמת העצמאות שירת בצה"ל כקצין תותחנים. לאחר המלחמה המשיך לשרת בצבא הקבע. בשנת 1960 החל ללמוד פילוסופיה וספרות עברית באוניברסיטת תל אביב, ובמהלך לימודיו עבד כעורך לילה בעיתון "על המשמר" וכתב בו טור אישי שבועי על תופעות בתחומי התרבות והחברה.

ב-1949, לאחר שכתב סיפור קצר, התבקש – לשם הקראתו ברדיו – שיעברת את שמו, והוא שינה את שם משפחתו ל"אורפז". ב-1982 השיב את השם אוורבוך, והוא השתמש בשם כפול זה, תוך שהוא גם עוסק בשאלות הקשר בין הזהות היהודית ההיסטורית והישראלית.

ספרו הראשון, "עשב פרא", ראה אור בשנת 1959.

250px|ממוזער|שמאל|לוחית זיכרון בכניסה לביתו של יצחק אוורבוך-אורפזלאחר מלחמת ששת הימים הצטרף אל התנועה לשלום וביטחון.

בשנות ה-60 פרסם את המסה הפילוסופית הנקראת "הצליין החילוני".
הוא היה אקזיסטנציאליסט בהשקפתו ולא האמין בשום כוח עליון.

זכה בפרס ישראל לספרות לשנת 2005. בנימוקי השופטים נאמר:
בכל יצירתו הענפה נתן אוורבוך-אורפז ביטוי אישי ייחודי למציאות הקשה, המסובכת והמסוכסכת של המאה העשרים על היבטיה היהודיים והכלל-אנושיים. הוא הצליח לשלב בכתיבתו את העולם התל אביבי של שנות השישים והשבעים, ובצדו את עולם העיירה היהודית על שלל דמויותיה ועל ההוויי שלה, שבאו לידי ביטוי בספרו רחוב הטומוז'נה. גם בחייו האישיים נע אוורבוך-אורפז בין מחוזות ילדותו במזרח אירופה לבין מציאות הכרך הישראלי החילוני.

אוורבוך-אורפז התגורר בתל אביב, היה נשוי שלוש פעמים ואב לארבעה ילדים.
במותו תרם את גופתו למדע.
הנצחה
במסגרת המיזם של עיריית תל אביב להנצחת אמנים ואנשי תרבות תושבי העיר, נקבעה לוחית זיכרון בכניסה לביתו ברחוב מלכי ישראל 9.

מספריו
 עשב פרא (1959)
 עור בעד עור (זוכה פרס ברש) (1962)
 מות ליסאנדה (1964)
 ציד הצביה (1966)
 נמלים (זוכה פרס טלפיר) (1968)
 מסע דניאל (1969)
 שלוש נובילות: "מות ליסאנדה", "נמלים" ו"מדרגה צרה" (1972)
 עיר שאין בה מסתור (1973)
 בית לאדם אחד (זוכה פרס פיכמן)(1975)
 רחוב הטומוז'נה (1979, והוצאה מחודשת עם סיפורים נוספים ב-1989)
 הצליין החילוני (זוכה פרס אפרת) (1982)
 העלם (1984)
 הכלה הנצחית (1988)
 אהבות קטנות, טירופים קטנים (1992)
 לצלוח את המאה (1993)
 לילה בסנטה פאולינה (1997)
 לפני הרעש (1999)
 נגיעות [מהדורה פרטית, לא למכירה] (2010)
העין השלישית : סיפורים, הקיבוץ המאוחד, 2018

פרסים
 1976 - פרס היצירה לסופרים ומשוררים
 1986 – פרס ביאליק
 1999 – פרס נשיא המדינה לספרות עבור מפעל חיים
 2004 - פרס היצירה לסופרים ומשוררים
 2005 – פרס ישראל לספרות

לקריאה נוספת
 רן יגיל, אורפז - ספר לאדם אחד, הוצאת עמדה, 2018.
 נורית גוברין, "מתל אביב לבסרביה ובחזרה: על יצחק אוורבוך-אורפז, במלאת לו 86 שנה", גג: כתב עת לספרות, גל' 15 (קיץ 2007). נדפס גם בספרה קריאת הדורות - ספרות עברית במעגליה, כרך ה, הוצאת גוונים, 2015, עמ' 189–200.
 אילת נגב, יצחק אוורבוך־אורפז: נח האינסטלטור ונטע היפה, בתוך שיחות אינטימיות, תל אביב: משכל, 1995. גרסה דיגיטלית בפרויקט בן־יהודה
 ראיון עמו, העולם הזה, גיליון 2395, 27 ביולי 1983, עמ' 40
  - על ספרו של יצחק אורבוך-אורפז "אהבות קטנות, טרופים קטנים" 

קישורים חיצוניים







 , על ספרו "מסע דניאל"
 רן יגיל, ספר לאדם אחד. על הסופר יצחק אוורבוך אורפז, "בננות Blogs",  24 ביולי 2008
 רן יגיל, ספר לאדם אחד. על הסופר יצחק אוורבוך אורפז 1, "בננות Blogs",  9 במאי 2009
 רן יגיל, ספר לאדם אחד. על הסופר יצחק אוורבוך אורפז 2, "בננות Blogs",  3 ביוני 2009






על כתביו:
 , 
 , 



הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים ישראלים
קטגוריה:סופרים כותבי עברית
קטגוריה:זוכי פרס ישראל לספרות ושירה
קטגוריה:בעלי טור ישראלים
קטגוריה:מתנדבי היישוב לצבא הבריטי
קטגוריה:אנשי העלייה החמישית
קטגוריה:עולים בעליית הנוער
קטגוריה:זוכי פרס ניומן
קטגוריה:זוכי פרס ביאליק לספרות יפה
קטגוריה:זוכי פרס פיכמן
קטגוריה:זוכי פרס נשיא המדינה לספרות
קטגוריה:זוכי פרס היצירה לסופרים ומשוררים
קטגוריה:בוגרי אוניברסיטת תל אביב
קטגוריה:ישראלים שתרמו את גופתם למדע
קטגוריה:ישראלים שנולדו ב-1923
קטגוריה:ישראלים שנפטרו ב-2015